Χαλκοσκλοδοβσκίτης

Ο Χαλκοσκλοδοβσκίτης (αγγλ. cuprosklodowskite) είναι δευτερεύον ορυκτό του χαλκού και του ουρανίου. Πήρε το όνομά του από την εσφαλμένη πεποίθηση πως το ορυκτό ήταν το χαλκούχο ανάλογο του Σκλοδοβσκίτη (Mg[(UO2)(SiO2OH)]2•5(H2O)), ο οποίοw με τη σειρά του ονομάστηκε προς τιμή της Μαρί Κιουρί (το γένος Maria Sklodowska) (1867-1934).Το όνομα αποδόθηκε το 1933 από τον Buttgenbach, αποδεκτό από την ΙΜΑ (pre-IMA, "grandfathered") Ανακαλύφθηκε το 1933 στο κοίτασμα Kalongwe στην επαρχία Κατάνγκα του Ζαΐρ (όπου και αποτελεί χαρακτηριστικό ορυκτό, type locality TL)

Εμφάνιση, παραγενέσεις
Ο Χαλκοσκλοδοβσκίτης είναι νησοπυριτικό ορυκτό, με χρώμα πράσινο χόρτου έως σκούρο πράσινο και σχηματίζει κρυστάλλους συνήθως ινώδεις, επίπεδους λεπιδοειδείς ή βελονοειδείς. Eίναι έντονα ραδιενεργό ορυκτό, που σχηματίζεται από τις εξαλλοιώσεις πρωτογενών ορυκτών του ουρανίου. Ο χημικός του τύπος είναι  Cu[(UO2)(SiO2OH)]2•6(H2O).

Ορυκτά με τα οποία σχετίζεται είναι ο μπεκερελίτης, ο βροσαντίτης, ο ουρανοφανής, ο καζολίτης και ο βαντενμπραντεΐτης.

Σημειώσεις

Πηγές
Mindat
Webmineral
Handbook of Mineralogy

Δείτε επίσης
Κατάλογος ορυκτών

Χαλκοσκλοδοβσκιτης
Κατηγορία:Ορυκτά του πυριτίου
Κατηγορία:Ορυκτά του χαλκού